Document ID: 32004D0761

KOMISIJAS LĒMUMS
(2004. gada 26. oktobris),
ar kuru nosaka piemērošanas priekšrakstus Padomes Direktīvai 93/24/EEK attiecībā par statistiskas pārskatiem par liellopu kopskaitu un produkciju liellopu sektorā
(izziņots ar dokumenta numuru K(2004) 4091)
(Dokuments attiecas uz EEZ)
(2004/761/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 1. jūnija Direktīvu 93/24/EEK attiecībā par statistikas pārskatiem liellopu produkcijas jomā (1), un jo īpaši tās 1. panta 2. un 3. punktu, 2. panta 2. punktu, 3. panta 2. punktu, 6. pantu, 8. panta 1. un 2. punktu, 10. panta 3. punktu un 12. panta 2. punktu,
tā kā:
(1)
Komisijas 1994. gada 30. maija Lēmumā 94/433/EK, ar kuru nosaka Padomes Direktīvas 93/24/EEK piemērošanas priekšrakstus attiecībā par statistikas pārskatiem par liellopu kopskaitu un produkciju liellopu sektorā (2), izmaiņas bija izdarītas vairākas reizes.
(2)
Direktīvā 93/24/EEK paredzēto statistikas pārskatu sagatavošanai ir nepieciešamība pēc precīzām definīcijām. Šajā sakarā ir nepieciešams definēt lauku saimniecības, uz kurām attiecas šī statistika. Tāpat ir nepieciešams precīzi nodefinēt statistikas rezultātu sadales dažādās kategorijas, kā arī sastāva lieluma klasifikāciju un teritoriālos sadalījumus, uz kuru pamata dalībvalstis veido statistikas pārskatu rezultātus, ko tās sniedz pēc regulāriem laika posmiem. Lai izveidotu kaušanas statistiku, ir nepieciešams izveidot vienotu definīciju kautķermeņa masai.
(3)
Saskaņā ar Direktīvu 93/24/EEK dalībvalstis pēc to lūguma var saņemt atļauju veikt pārskatus maija/jūnija vai novembra/decembra mēnešiem izraudzītajos reģionos ar nosacījumu, ka šie pārskati vismaz 70 % būs vērsti uz liellopu skaitu. Dalībvalstis, kurās liellopu skaits veido tikai nelielu daļu no Kopienas kopējā skaita, pēc to lūguma var pilnībā attiekties no maija/jūnija vai novembra/decembra pārskatiem vai īstenot reģionālo sadali galīgiem maija/jūnija pārskata rezultātiem. Visbeidzot, dalībvalstis pēc to lūguma var saņemt atļauju īstenot augstāk minēto sadali, vadoties no sastāva lieluma klasifikācijas maija/jūnija pārskata rezultātiem.
(4)
Dalībvalstis bija iesniegušas pieteikumus attiecībā uz dažādu atkāpju iespējamību.
(5)
Pēc Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovākijas un Slovēnijas iestāšanās ir jāīsteno atsevišķas tehniskas adaptācijas un attiecībā pret šīm jaunajām dalībvalstīm jāpiemēro atsevišķas atkāpes.
(6)
Eiropas Parlamenta un Padomes Regula (EK) Nr. 1059/2003 (3) dalībvalstīm nosaka statistikas teritoriālo vienību (NUTS) kopējo nomenklatūru; sekojoši, iepriekš definēto reģionu līmeņi ir jānomaina pret jauno NUTS nomenklatūru.
(7)
Sekojoši, Lēmums 94/433/EK ir atceļams.
(8)
Šis lēmums ir saskaņā ar Lauksaimniecības statistikas pastāvīgās komitejas atzinumu,
IR PIEŅĒMUSI ŠO LĒMUMU.
1. pants
1. Lauku saimniecība Direktīvas 93/24/EEK 2. panta 2. punkta izpratnē ir tehnoloģiski ekonomiska vienība, kura pakļauta vienpersoniskai vadībai un ražo lauksaimniecības produkciju.
2. Direktīvas 93/24/EEK 1. panta 1. punktā paredzētais pārskats vērsts uz:
a)
lauku saimniecībām, kuru lauksaimniecībā izmantojamā teritorija ir vienāda vai lielāka par vienu hektāru;
b)
saimniecībām, kuru lauksaimniecībā izmantojamā teritorija ir mazāka par vienu hektāru, ja tās ražo pārdošanai vai to produkcijas vienība pārsniedz noteiktu fizisku slieksni.
3. Dalībvalstīm, kuras pārskatiem vēlas izmantot citu slieksni, šis slieksnis ir jāfiksē tādā veidā, lai no tiem tiktu izslēgtas vienīgi mazās saimniecības, kuru ieguldījums tikai sniedzas līdz bruto standartam (Komisijas Lēmuma 85/377/EEK (4) izpratnē), attiecīgajā dalībvalstī globāli tas ir līdz 1 %.
2. pants
Direktīvas 93/24/EEK 3. panta 1. punktā, 10. panta 2. punktā un 12. panta 2. punktā paredzētās liellopu kategoriju definīcijas dotas šī lēmuma I pielikumā.
3. pants
Par teritoriālajām apakšvienībām, kas paredzētas Direktīvas 93/24/EEK 6. panta 1. punktā, dalībvalstis balstās uz statistisko teritoriālo vienību (NUTS) kopējo nomenklatūru, kas definēta šī lēmuma II pielikumā. Tās ir atbrīvotas no rezultātu apkopošanas reģionos, kuros liellopu skaits ir mazāks par 1 % no valsts kopējā liellopu skaita.
4. pants
Sastāva lieluma klasifikācija, kas paredzēta Direktīvas 93/24/EEK 8. panta 1. punktā, dota šī lēmuma III pielikumā.
5. pants
Direktīvas 93/24/EEK 10. panta 1. punktā paredzētā kautķermeņa masa ir nokauta dzīvnieka auksta ķermeņa masa pēc tā atādošanas, asins nolaišanas, iekšu izņemšanas un ārējo ģenitāliju izgriešanas, ekstremitāšu nociršanas pie potītēm un kāju pēdējā posma, galvas, astes nociršanas, nieru un nieru tauku izņemšanas, kā arī tesmeņa nogriešanas.
6. pants
1. Dalībvalstu saraksts, kurām ir dota atļauja veikt pārskatus maija/jūnija vai novembra/decembra mēnešiem izraudzītajos reģionos, ar noteikumu, ka šie pārskati vismaz 70 % ir vērsti uz liellopu skaitu, dots šī lēmuma IV pielikuma a) punktā.
2. Dalībvalstu saraksts, kurām ir dota atļauja veikt pārskatus novembra/decembra mēnešiem, dots šī lēmuma IV pielikuma b) punktā.
3. Dalībvalstu saraksts, kurām ir dota atļauja reģionu pārdalei galīgo rezultātu iegūšanai maija/jūnija pārskatiem, dots šī lēmuma IV pielikuma c) punktā.
4. Dalībvalstu saraksts, kurām ir dota atļauja iepriekš minētajai sadalei pēc sastāva lieluma klasifikācijas rezultātu iegūšanai maija/jūnija pārskatiem, dots šī lēmuma IV pielikuma d) punktā.
7. pants
Lēmums 94/433/EK ir atcelts.
Atsauces attiecībā uz atcelto lēmumu tāpat ir atceltas ar šo lēmumu.
8. pants
Šis lēmums ir adresēts dalībvalstīm.
Briselē, 2004. gada 26. oktobrī

Labels: 17
19
10
6
15